મહેસાણા નગરપાલિકા દ્વારા રહેણાંક, કોમર્શિયલ સ્કીમોમાં દર 200 ચોમીમાં ત્રણ વૃક્ષ પેટે બાંધકામ પરવાનગી આપતી વખતે વૃક્ષદીઠ રૂ.500 ડિપોઝિટ લેવાય છે. જે ડેવલપર્સ વૃક્ષ વાવી પાંચ વર્ષે યોગ્ય રીતે ઉછેર કરીને ડિપોઝિટ પાલિકામાંથી પરત મેળવી શકે છે. અત્યાર સુધીમાં છ મહિના પહેલાં એક અરજદાર ડિપોઝિટ પરત લેવા આવેલા પણ વૃક્ષઉછેર કરેલો ન હોઇ ડિપોઝિટ પરત કરાઇ ન હતી. વ્યક્તિગત બાંધકામમાં વૃક્ષપેટે ડિપોઝિટ નથી. એક હજાર ચોમી જેવી પ્લોટ સ્કીમોમાં ડિપોઝિટ લેવાય છે તેમ પાલિકાના સૂત્રોએ કહ્યું હતું.